A határozat a pályázat kiírása eljárásának elindításáról a gazdasági társaságok támogatására a gyakorlati oktatáson részt vevő tanulók szerződésbe foglalt térítményének visszatérítésén keresztül (Ada Község Hivatalos Lapja, 3/2019. szám) 6. szakasza alapján, a Bizottság a Pályázat a Gazdasági Társaságok Támogatására a Gyakorlati Oktatáson Részt Vevő Tanulók Szerződésbe Foglalt Térítményének Visszatérítésén Keresztül Lefolytatására (a további szövegben: Bizottság) 2019.01.21. kiírja a

**PÁLYÁZATOT**

 **A GAZDASÁGI TÁRSASÁGOK TÁMOGATÁSÁRA A GYAKORLATI OKTATÁSON RÉSZT VEVŐ TANULÓK SZERZŐDÉSBE FOGLALT TÉRÍTMÉNYÉNEK VISSZATÉRÍTÉSÉN KERESZTÜL**

**I. AZ ESZKÖZÖK RENDELTETÉSE**

A pályázat kiírásának célja az adai Műszaki iskola tanulói szerződésbe foglalt térítményének visszatérítése a gazdasági társaságoknak, azon tanulókra akik a gyakorlati oktatást az adott gazdasági társaságokban végzik.

**II. PÁLYÁZATI ESZKÖZÖK**

A határozatban a pályázat kiírása eljárásának elindításáról a gazdasági társaságok támogatására a gyakorlati oktatáson részt vevő tanulók szerződésbe foglalt térítményének visszatérítésén keresztül előirányzott eszközök összege 350.000,00 dinár.

**III. PÁLYÁZÓK KÖRE**

**A pályázatra azok a gazdasági társaságok jelentkezhetnek, amelyek:**

* székhelye Ada község területén található;
* nincsenek csődeljárás alatt vagy nem kezdték meg a felszámolási eljárást:
* a pályázás pillanatában nincs semmilyen fiskális kötelezettségük az önkormányzat felé;
* teljesítették az összes szerződéses kötelezettségüket.

**IV. A PÁLYÁZAT LEFOLYTATÁSÁNAK HATÁRIDEJEI**

A pályázatra jelentkezés határideje 2019.01.28.

Az eszközök felosztásáról szóló határozatot, legkésőbb a pályázat lezárásának napjától számított 15 napos határidőben hozzák meg.

**V. A PÁLYÁZÓK RÉSZÉRŐL MELLÉKELENDŐ DOKUMENTÁCIÓ**

**Szükséges dokumentáció**

* bizonylat a bejegyzésről Gazdasági Nyilvántartási Ügynökségből;
* bizonylat hogy a gazdasági társaság nincs csődeljárás alatt vagy nem kezdték meg a felszámolási eljárását;
* a helyi adóadminisztráció bizonylata a kötelezettségek teljesítéséről;
* bizonylat az összes szerződéses kötelezettség teljesítéséről.

**VI. A PÁLYÁZÁS MÓDJA**

A pályázat megjelenik Ada Község Hivatalos Lapjában, Ada község honlapján, www.ada.org.rs, valamint Ada község hirdetőtábláján, ahol láthatók és elérhetők a pályázat egész ideje alatt.

A pályázat beadásának címe: Ada község, Felszabadulás tér 1., 24430 Ada, az alábbi megjelöléssel : „Pályázat a gazdasági társaságok támogatására a gyakorlati oktatáson részt vevő tanulók szerződésbe foglalt térítményének visszatérítésén keresztül“.

A határidőn-túl beérkező pályázatok nem kerülnek elbírálás alá.

A pályázati eszközök felosztásáról szóló határozat megjelenik Ada község internetes oldalán, www.ada.org.rs, és elektronikus formában kézbesítve lesz a pályázat minden résztvevőjének.

Mindazon pályázóval szerződés lesz kötve, akinek az előző bekezdésben feltüntetett határozat szerint eszközöket osztottak fel.

A pályázat ideje alatt további tájékoztatás munkanapokon 10-12 óráig kérhető a 024/852-106 telefonszám 217-es mellékén. Kontakt személy: Vanja Gavrilović.

Szerb Köztársaság
Vajdaság Autonóm Tartomány
Ada község
BIZOTTSÁG

Szám: 020-6-11/2019-03 ELNÖK

Keltezés: 21.01.2019. Zaj Szabó Titanilla s.k.